pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก อำนวยความสะดวกจัดรถเสริมรองรับประชาชนกลับบ้าน พร้อมตรวจเข้มรถโดยสารและพนักงานขับรถทุกสถานีขนส่งและจุดจอดทั่วประเทศ
วันพุธที่ 3 มกราคม 2567
กรมการขนส่งทางบก อํานวยความสะดวกจัดรถเสริมรองรับประชาชนกลับบ้าน พร้อมตรวจเข้มรถโดยสารและพนักงานขับรถทุกสถานีขนส่งและจุดจอดทั่วประเทศ
...
กรมการขนส่งทางบก อํานวยความสะดวกจัดรถเสริมรองรับประชาชนกลับบ้าน พร้อมตรวจเข้มรถโดยสารและพนักงานขับรถทุกสถานีขนส่งและจุดจอดทั่วประเทศ เผยผลการตรวจสะสมระหว่างวันที่ 29 ธันวาคม 2566 - 2 มกราคม 2567 กว่า 70,000 คัน
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) อํานวยความสะดวกรองรับประชาชนเดินทางกลับบ้านจากช่วงเทศกาลปีใหม่ 2567 จัดรถเสริมให้เพียงพอต่อความต้องการของประชาชน พร้อมมีมาตรการตรวจเข้มรถโดยสารสาธารณะและพนักงานขับรถ ณ สถานีขนส่งผู้โดยสาร/จุดจอด และจุด Checking Point รวม 222 จุด ทั่วประเทศ ระหว่างวันที่ 29 ธันวาคม 2566 - 4 มกราคม 2567 เพื่อป้องกันและลดอุบัติเหตุทางถนนในช่วงเทศกาลปีใหม่ และเน้นย้ําให้ผู้ประกอบการขนส่ง ผู้ให้บริการสถานีขนส่งผู้โดยสารและจุดจอดทุกแห่ง ตรวจความพร้อมของรถและผู้ขับรถก่อนออกเดินทาง ตามแบบ Checklist เช่น การมีใบอนุญาตขับรถที่ถูกต้อง ตรวจความพร้อมด้านร่างกาย และการตรวจวัดระดับแอลกอฮอล์ในลมหายใจต้องเป็นศูนย์มิลลิกรัมเปอร์เซ็นต์ ชั่วโมงการขับรถไม่เกินที่กฎหมายกําหนด รถโดยสารสาธารณะทุกคันต้องมีสภาพมั่นคงแข็งแรงทั้งสภาพตัวรถภายนอกและภายใน รวมทั้งอุปกรณ์เพื่อความปลอดภัยต่าง ๆ ต้องพร้อมใช้งานอยู่เสมอ พร้อมจัดเจ้าหน้าที่ให้คําแนะนําและให้ความรู้แก่ผู้โดยสารกรณีเกิดเหตุฉุกเฉิน และขอให้ผู้โดยสารทุกที่นั่งคาดเข็มขัดนิรภัยตลอดการเดินทาง เพื่อป้องกันการบาดเจ็บและเสียชีวิตเมื่อรถเกิดอุบัติเหตุ สําหรับผลดําเนินการตรวจความพร้อม ในวันที่ 2 มกราคม 2567 ตรวจรถโดยสารสาธารณะแล้ว 14,476 คัน ไม่พบรถบกพร่อง ส่วนการตรวจความพร้อมและตรวจสอบอุณหภูมิพนักงานขับรถ จํานวน 14,476 ราย ไม่พบความบกพร่อง ในส่วนการตรวจสอบอุณหภูมิพนักงานขับรถ ไม่พบพนักงานขับรถอุณหภูมิเกิน ทั้งนี้ ผลการตรวจรถโดยสารสาธารณะสะสมระหว่างวันที่ 29 ธันวาคม 2566 - 2 มกราคม 2567 แล้ว จํานวน 73,521 คัน
สําหรับผลการดําเนินการติดตามตรวจสอบการเดินรถโดยสารสาธารณะและรถบรรทุก ด้วยระบบ GPS Tracking ผ่านศูนย์บริหารจัดการเดินรถด้วยระบบ GPS ประจําวันที่ 2 มกราคม 2567 มีจํานวน 49,429 คัน พบการใช้ความเร็วเกินกฎหมายกําหนด 312 คัน ผลตรวจสอบการใช้ความเร็วรถโดยสารและรถบรรทุก ด้วยกล้องเลเซอร์ บนถนนสายหลักและสายรอง 2,383 คัน พบการใช้ความเร็วเกินกฎหมายกําหนด 33 คัน ขบ. จะประสานผู้ประกอบการขนส่ง เจ้าหน้าที่ตํารวจ และหน่วยงานที่เกี่ยวข้องเพื่อระงับการใช้ความเร็ว ควบคู่กับมาตรการบังคับใช้กฎหมายอย่างเคร่งครัด สําหรับการร้องเรียนเกี่ยวกับรถโดยสารสาธารณะผ่านศูนย์ 1584 ได้รับเรื่องร้องเรียน จํานวน 61 เรื่อง สภาพรถไม่มั่นคงแข็งแรง/ดัดแปลงตัวรถ และอุปกรณ์ส่วนควบไม่ครบถ้วนถูกต้อง ขับรถประมาท/น่าหวาดเสียว และผู้ประจํารถแสดงกิริยาวาจาไม่สุภาพ/แต่งกายไม่เรียบร้อย ตามลําดับ ขบ. จะเร่งติดตามผู้กระทําผิดมาสอบสวนและดําเนินการลงโทษตามกฎหมายต่อไป ทั้งนี้ พบปัญหาจากการใช้บริการรถโดยสารสาธารณะ แจ้งสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปัง! นทท.ต่างชาติ ปี 66 เที่ยวไทยกว่า 27 ล้านคน ส่วนแผนกระตุ้นการท่องเที่ยวปี 67 หนุน "เที่ยวเมืองรอง” ตั้งเป้ารายได้ 3.5 ล้านล้านบาท
วันพุธที่ 3 มกราคม 2567
ปัง! นทท.ต่างชาติ ปี 66 เที่ยวไทยกว่า 27 ล้านคน ส่วนแผนกระตุ้นการท่องเที่ยวปี 67 หนุน "เที่ยวเมืองรอง” ตั้งเป้ารายได้ 3.5 ล้านล้านบาท
.....
กระทรวงการท่องเที่ยวและกีฬา รายงานตัวเลขนักท่องเที่ยวต่างชาติเที่ยวไทยสะสมตลอดปี 66 (1 ม.ค. - 24 ธ.ค.66) กว่า 27 ล้านคน เป็นไปตามเป้าหมายของรัฐบาล
.
โดย 5 ลําดับนักท่องเที่ยวต่างชาติที่เดินทางเข้าประเทศไทย:
• มาเลเซีย 4,439,480 คน
• จีน 3,418,732 คน
• เกาหลีใต้ 1,616,858 คน
• อินเดีย 1,587,090 คน
• รัสเซีย 1,428,985 คน ตามลําดับ
.
สําหรับแนวทางส่งเสริมการท่องเที่ยว ปี 67 จะดึงดูดการท่องเที่ยวไทยทั้งตลาดในและต่างประเทศ ผ่านการส่งเสริมการท่องเที่ยวเมืองรอง ทําให้ประเทศไทยเป็น High Season ตลอดทั้งปี
.
ตั้งเป้าหมายสร้างรายได้จากการท่องเที่ยวปี 67 ไว้ที่ 3.5 ล้านล้านบาท (จากเดิม 3 ล้านล้านบาท) แบ่งเป็น:
• รายได้จากการท่องเที่ยว "ภายในประเทศ" 1 ล้านล้านบาท
• รายได้จากการท่องเที่ยว "นักท่องเที่ยวต่างชาติ" 2.5 ล้านล้านบาท
.
อ่านเพิ่มเติม คลิกhttps://www.thaigov.go.th/news/contents/details/76827
#ไทยคู่ฟ้า#สื่อสารรัฐบาลไทย
------------------
รัฐบาลไทย-ข่าวทำเนียบรัฐบาล-กรมทางหลวงชนบท มุ่งแก้ไขปัญหาการจราจรติดขัดและคอขวด เพิ่มศักยภาพการคมนาคมบนถนนราชพฤกษ์อย่างยั่งยืนสร้างสะพานข้ามคลองมหาสวัสดิ์ เดินหน้ากว่า 20 % เร็วกว่าแผน คาดว่าจะแล้วเสร็จปี 68
วันพุธที่ 3 มกราคม 2567
กรมทางหลวงชนบท มุ่งแก้ไขปัญหาการจราจรติดขัดและคอขวด เพิ่มศักยภาพการคมนาคมบนถนนราชพฤกษ์อย่างยั่งยืนสร้างสะพานข้ามคลองมหาสวัสดิ์ เดินหน้ากว่า 20 % เร็วกว่าแผน คาดว่าจะแล้วเสร็จปี 68
...
กรมทางหลวงชนบท (ทช.) รายงานความคืบหน้าการดําเนินโครงการก่อสร้างสะพานข้ามคลองมหาสวัสดิ์ ถนนราชพฤกษ์ ซึ่งปัจจุบันผลงานการก่อสร้างมีความคืบหน้าไปแล้วกว่าร้อยละ 20 เร็วกว่าแผน ขณะนี้อยู่ระหว่างการก่อสร้างโครงสร้างฐานราก และงานประกอบชิ้นส่วนโครงสร้างเหล็ก คาดว่าจะดําเนินการก่อสร้างแล้วเสร็จในปี 2568 ต่อไป
จากนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการส่งเสริมและพัฒนาโครงข่ายถนนให้ครอบคลุมสอดรับกับความต้องการในการเดินทางของประชาชน เพื่อเพิ่มศักยภาพในการคมนาคมให้มีความคล่องตัวมากขึ้น เนื่องจากอัตราการเจริญเติบโตของการใช้ที่ดินในพื้นที่จังหวัดนนทบุรีฝั่งตะวันตกของแม่น้ําเจ้าพระยามีการพัฒนาและเติบโตขึ้นอย่างรวดเร็วโดยเฉพาะริมเขตทางของถนนราชพฤกษ์ ส่งผลให้ถนนราชพฤกษ์ไม่สามารถรองรับการจราจรที่มีปริมาณหนาแน่นมากถึง 110,000 คันต่อวัน โดยเฉพาะในชั่วโมงเร่งด่วน ส่งผลให้ประสิทธิภาพของถนนราชพฤกษ์ลดลง เกิดปัญหาด้านความปลอดภัยของผู้ใช้รถใช้ถนน และมีอุบัติเหตุเกิดขึ้นบ่อยครั้ง ยิ่งบริเวณช่วงสะพานข้ามคลองมหาสวัสดิ์ที่สภาพเป็นคอขวดมีการจราจรติดขัด เนื่องจากเขตทางไม่เพียงพอที่จะก่อสร้างทางขนานในรูปแบบทั่วไปได้
ทช.จึงต้องดําเนินการกําหนดรูปแบบสะพานข้ามคลองมหาสวัสดิ์ให้อยู่ในเขตทางเดิม ซึ่งจะสามารถลดปัญหาสภาพคอขวดและการจราจรในพื้นที่ได้
ทช. จึงได้ดําเนินโครงการก่อสร้างสะพานข้ามคลองมหาสวัสดิ์ ถนนราชพฤกษ์ จังหวัดนนทบุรี โดยมีรูปแบบสะพานเหล็กขนาด 2 ช่องจราจรต่อทิศทาง (ไป – กลับ) กว้าง 8.50 เมตร ฝั่งขาเข้าสะพานมีความยาว 2.10 กิโลเมตร และฝั่งขาออกสะพานมีความยาว 1.90 กิโลเมตร รวมทั้งมีงานก่อสร้างระบบระบายน้ํา ระบบไฟฟ้าแสงสว่าง และงานเบ็ดเตล็ดใช้งบประมาณในการก่อสร้าง 1,181.515 ล้านบาท
สําหรับในช่วงระหว่างดําเนินการก่อสร้าง ทช. ได้ทําการติดตั้งแบริเออร์และติดตั้งป้ายเตือนลดความเร็วให้ประชาชนสามารถสังเกตเห็นได้ชัดเจน เพื่อความปลอดภัยในการเดินทาง รวมถึง ได้ทําการปิด - เบี่ยงช่องจราจร จํานวน 3 จุด ดังนี้ ช่วง กม.ที่ 12+900 - ที่ 15+100 ขวาทาง บริเวณช่องจราจรคู่ขนาน 1 ช่องจราจร, ช่วง กม.ที่ 12+950 ถึง กม.ที่ 14+600 ซ้ายทาง บริเวณช่องจราจรคู่ขนาน 1 ช่องจราจร และ ช่วง กม.ที่ 13+300 ถึง กม.ที่ 14+600 บริเวณช่องจราจรหลักช่องขวาสุด 1 ช่องจราจร ขาออกมุ่งหน้าจังหวัดนนทบุรี ซึ่งจะทําการเบี่ยงไปจนกว่างานก่อสร้างจะแล้วเสร็จ ทั้งนี้ ขอความร่วมมือให้ผู้ใช้เส้นทางโปรดสังเกตป้ายจราจร รวมถึงปฏิบัติตามป้ายเตือน ป้ายแนะนํา อย่างเคร่งครัด เพื่อความปลอดภัยในการเดินทางและต้องขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-“พัชรวาท” นำคณะผู้บริหาร ข้าราชการ และเจ้าหน้าที่ในสังกัด ทส. ทำบุญตักบาตรต้อนรับปีใหม่ 2567 ฉบับใส่ใจสิ่งแวดล้อม งดโฟม งดถุงพลาสติก
วันพุธที่ 3 มกราคม 2567
“พัชรวาท” นําคณะผู้บริหาร ข้าราชการ และเจ้าหน้าที่ในสังกัด ทส. ทําบุญตักบาตรต้อนรับปีใหม่ 2567 ฉบับใส่ใจสิ่งแวดล้อม งดโฟม งดถุงพลาสติก
“พัชรวาท” นําคณะผู้บริหาร ข้าราชการ และเจ้าหน้าที่ในสังกัด ทส. ทําบุญตักบาตรต้อนรับปีใหม่ 2567 ฉบับใส่ใจสิ่งแวดล้อม งดโฟม งดถุงพลาสติก
“พัชรวาท” นําคณะผู้บริหาร ข้าราชการ และเจ้าหน้าที่ในสังกัด ทส. ทําบุญตักบาตรต้อนรับปีใหม่ 2567 ฉบับใส่ใจสิ่งแวดล้อม งดโฟม งดถุงพลาสติก
วันที่ 3 มกราคม 2567 เวลา 08.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ร.อ.รชฏ พิสิษฐบรรณกร ผู้ช่วย รมว.ทส. นายโกเมนทร์ ทีฆธนานนท์ ที่ปรึกษา รมว.ทส. นายนพดล พลเสน เลขานุการ รมว.ทส. และ นายจตุพร บุรุษพัฒน์ ปลัดกระทรวงฯ นําคณะผู้บริหาร ข้าราชการ และเจ้าหน้าที่จากทุกหน่วยงานในสังกัดกระทรวงฯ ร่วมทําบุญตักบาตรข้าวสารอาหารแห้งพระสงฆ์ จํานวน 9 รูป จากวัดสร้อยทอง กรุงเทพฯ เนื่องในโอกาสวันขึ้นปีใหม่ พุทธศักราช 2567 เพื่อความเป็นสิริมงคลของการเริ่มต้นวันทํางานในช่วงต้นปี พร้อมรณรงค์ให้มีการทําบุญตักบาตรในแบบฉบับใส่ใจสิ่งแวดล้อม งดการใช้โฟมและถุงพลาสติกหูหิ้วแบบใช้ครั้งเดียวทิ้งในการบรรจุสิ่งของทําบุญ โดยการใช้พาชนะหรือวัสดุที่สามารถใช้ช้ํา นํากลับมาใช้ใหม่ได้ ในการบรรจุสิ่งของทําบุญถวายพระสงฆ์ เพื่อร่วมกันดูแลรักษาทรัพยากรธรรมชาติและสิ่งแวดล้อม ลดขยะ ลดการใช้วัสดุที่ย่อยสลายยาก เพื่อลดภาระต่อสิ่งแวดล้อม ทั้งยังเป็นการช่วยกันลดภาวะโลกร้อน ณ บริเวณด้านหน้าอาคารกระทรวงทรัพยากรธรรมชาติและสิ่งแวดล้อม
โอกาสนี้ ปลัดกระทรวงฯ ยังได้นําคณะผู้บริหารระดับสูงหน่วยงานในสังกัด ทส. มอบ ส.ค.ส. ปี 2567 อวยพรปีใหม่ให้กับ พล.ต.อ.พัชรวาท วงษ์สุวรรณ รองนายกรัฐมนตรี และ รมว.ทส. ตลอดจน ผู้ช่วย รมว.ทส. ที่ปรึกษา รมว.ทส. และเลขานุการ รมว.ทส.
รัฐบาลไทย-ข่าวทำเนียบรัฐบาล-โฆษกรัฐบาลเผยท่องเที่ยวไทยคึกคัก จำนวนนักท่องเที่ยวสะสมตลอดทั้งปี 2566 สูงกว่า 28 ล้านคน โดยช่วงเทศกาลส่งท้ายปีเก่า ต้อนรับปีใหม่ 2567 รวมรายได้ถึง 54,400 ล้านบาท
วันพุธที่ 3 มกราคม 2567
03/01/2567
โฆษกรัฐบาลเผยท่องเที่ยวไทยคึกคัก จํานวนนักท่องเที่ยวสะสมตลอดทั้งปี 2566 สูงกว่า 28 ล้านคน โดยช่วงเทศกาลส่งท้ายปีเก่า ต้อนรับปีใหม่ 2567 รวมรายได้ถึง 54,400 ล้านบาท
โฆษกรัฐบาลเผยท่องเที่ยวไทยคึกคัก จํานวนนักท่องเที่ยวสะสมตลอดทั้งปี 2566 สูงกว่า 28 ล้านคน โดยช่วงเทศกาลส่งท้ายปีเก่า ต้อนรับปีใหม่ 2567 รวมรายได้ถึง 54,400 ล้านบาท นายกฯ ตั้งเป้าปี 2567 สร้างรายได้จากการท่องเที่ยว 3.5 ล้านล้านบาท
วันนี้ (3 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยสถิติการท่องเที่ยว จากกระทรวงการท่องเที่ยวและกีฬา โดยพบว่ามีนักท่องเที่ยวต่างชาติเดินทางเข้ามาท่องเที่ยวในประเทศไทย ตั้งแต่ 1 มกราคม – 31 ธันวาคม 2566 จํานวนกว่า 28 ล้าน 4 หมื่นคน สร้างรายได้จากการจับจ่ายใช้สอยของนักท่องเที่ยวต่างชาติกว่า 1.2 ล้านล้านบาท โดยในช่วงเทศกาลส่งท้ายปีเก่า ต้อนรับปีใหม่ 2567 บรรยากาศการท่องเที่ยวไทยทั้งตลาดต่างประเทศและตลาดในประเทศจะคึกคักขึ้นจากปีที่ผ่านมา เกิดเป็นรายได้ทางการท่องเที่ยวไทยรวมประมาณ 54,400 ล้านบาท หรือเท่ากับเพิ่มขึ้น 44% เมื่อเทียบกับช่วงเดียวกันของปีที่ผ่านมา
โฆษกประจําสํานักนายกรัฐมนตรี ระบุว่า ที่ผ่านมานายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และรัฐบาลได้กําหนดให้นโยบายด้านการท่องเที่ยวเป็นนโยบายเรือธง ให้ความสําคัญ โดยได้พูดคุยหารือกับหน่วยงานที่เกี่ยวข้อง กําหนดเป็นนโยบาย และแนวทางในการส่งเสริมการท่องเที่ยวมาอย่างต่อเนื่อง เช่น มาตรการยกเว้นการตรวจลงตราเข้าไทย (Visa Exemption) การจัดกิจกรรมกระตุ้นการท่องเที่ยวที่เป็นไปตามกระแสความนิยมในช่วงเทศกาล การส่งเสริมการเที่ยวเมืองรอง การจัดงานเทศกาลส่งท้ายปีเก่าต้อนรับปีใหม่ในพื้นที่ 10 จังหวัดทั่วประเทศ สร้างความรับรู้วิถีไทย ส่งเสริม Soft Power เพิ่มปริมาณนักท่องเที่ยว รวมทั้ง เสริมสร้างภาพลักษณ์และศักยภาพการเป็นเมืองท่องเที่ยวของประเทศไทย สร้างเงินสะพัดจากการท่องเที่ยวมูลค่ามหาศาล โดยในปี 2566 มีจํานวนนักท่องเที่ยวสะสมตลอดทั้งปี ทะลุ 28 ล้านคน มีรายได้จากการท่องเที่ยวต่างชาติ 1.2 ล้านล้านบาท และมีรายได้รวมจากการท่องเที่ยวในช่วงปีใหม่ถึง 54,400 ล้านบาท
“นายกรัฐมนตรีมีวิสัยทัศน์ที่ชัดเจนในการสนับสนุนอุตสาหกรรมการท่องเที่ยวไทย ยินดีที่การท่องเที่ยวในไทยกลับมาคึกคัก ทั้งจากนักท่องเที่ยวในประเทศและนักท่องเที่ยวต่างชาติ มีการจับจ่ายใช้สอยที่มากขึ้น ซึ่งทั้งนี้เกิดจากการขับเคลื่อนเป้าหมายให้เป็นไปตามคาดการณ์ และขับเคลื่อนไปยังเป้าหมายที่ใหญ่ขึ้นของนายกรัฐมนตรี โดยนายกรัฐมนตรีขอให้กําหนดเป้าหมายสร้างรายได้จากการท่องเที่ยวปี 2567 ให้ได้ 3.5 ล้านล้านบาท (จากเดิมที่ตั้งไว้ 3 ล้านล้านบาท) แบ่งเป็นรายได้จากการท่องเที่ยวภายในประเทศ 1 ล้านล้านบาท และรายได้จากการท่องเที่ยวของนักท่องเที่ยวต่างชาติ 2.5 ล้านล้านบาท ทั้งนี้การจะทําได้ตามเป้าหมายต้องอาศัยความร่วมมือร่วมใจของทุกภาคส่วน ซึ่งนายกรัฐมนตรีเชื่อมั่นว่าความร่วมมือจากคนไทยจะทําให้สําเร็จตามเป้าได้ไม่ยากเพื่อนํารายได้เข้าสู่ประเทศ” นายชัย กล่าว
รัฐบาลไทย-ข่าวทำเนียบรัฐบาล-รมว.กห. ลงนามในบันทึกข้อตกลงความร่วมมือ (MOU) การยกระดับการพัฒนาภาคเกษตรระหว่าง กห. กับ กษ.
วันพุธที่ 3 มกราคม 2567
รมว.กห. ลงนามในบันทึกข้อตกลงความร่วมมือ (MOU) การยกระดับการพัฒนาภาคเกษตรระหว่าง กห. กับ กษ.
นายสุทิน คลังแสง รมว.กห. ลงนามในบันทึกข้อตกลงความร่วมมือ MOUการยกระดับการพัฒนาภาคเกษตรระหว่าง กห. กับ กษ.
เมื่อวันที่ 28 พฤศจิกายน 2566 ระหว่างเวลา 13:00 น. - 14;00 น. ณ ตึกสันติไมตรี ทําเนียบรัฐบาล นายภูมิธรรม เวชชัย รองนายกรัฐมนตรี เป็นประธานสักขีพยานให้กับ นายสุทิน คลังแสง รัฐมนตรีว่าการกระทรวงกลาโหม และ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ในพิธีการลงนามร่วมกันในบันทึกข้อตกลงความร่วมมือการยกระดับการพัฒนาภาคการเกษตรระหว่างกระทรวงเกษตรและสหกรณ์ กับกระทรวงกลาโหม ภายใต้แนวคิด " ช่วยเหลือ ป้องกัน สร้างสรรค์ และพัฒนา “ เพื่อสนับสนุนผลผลิตทางการเกษตรของเกษตรกรทั่วประเทศ พร้อมกับเยี่ยมชมนิทรรศการความร่วมมือระหว่างกันที่จัดขึ้นตามขอบเขตความร่วมมือทั้ง 4 ด้าน ชึ่งประกอบด้วย 1) การรับซื้อผลผลิตและผลิตภัณฑ์ทางการเกษตร เพื่อนํามาปรุงอาหารให้กับกําลังพล รวมทั้งเปิดให้มีจุดจําหน่ายสินค้าจากการเกษตรที่มีคุณภาพและมาตรฐาน 2) ป้องกันการลักลอบนําเข้าสินค้าเกษตรที่ผิดกฎหมายตามแนวชายแดน 3) การช่วยเหลือเกษตรกรและประชาชน ฟื้นฟูพื้นที่เกษตรกร สาธารณูปโภค โครงสร้างพื้นฐาน แหล่งน้ําเพื่อการเกษตร การช่วยเหลือเกษตรกรในพื้นที่เสี่ยงภัย และ 4) การพัฒนาศักยภาพกําลังพล การพัฒนาพื้นที่ศูนย์การเรียนรู้ การฝึกอบรมการดําเนินโครงการอันเนื่องมาจากพระราชดําริ (โครงการทหารพันธุ์ดี) ทั้งนี้ ภายหลังจากเสร็จสิ้นพิธีดังกล่าว พลเรือตรี ธนิตพงศ์ สิริเศวตศักดิ์ โฆษกกระทรวงกลาโหม ได้เปิดเผยว่า ในวันที่ 3 ธันวาคม 2566 นี้ รัฐมนตรีว่าการกระทรวงกลาโหมมีกําหนดการที่จะเดินทางไปตรวจราชการ ณ กองกําลังสุรศักดิ์มนตรี เพื่อรับฟังการบรรยายสรุปการป้องกันและแก้ไขปัญหายาเสพติด พร้อมกับตรวจเยี่ยมโครงการทหารพันธุ์ดี กองพลทหารราบที่ 3 (พล.ร.3) และเดินทางต่อไปยังหน่วยเรือรักษาความสงบเรียบร้อยตามลําเเม่น้ําโขง เขตหนองคาย (นรข.เขตหนองคาย) รวมทั้งร่วมตรวจการปฏิบัติภารกิจลาดตระเวนทางน้ํา ตลอดจนเข้าร่วมการประชุมคณะรัฐมนตรีอย่างเป็นทางการ นอกสถานที่ ครั้งที่ 1/2566 ในวันที่ 4 ธันวาคม 2566 ณ จังหวัดหนองบัวลําภู ต่อไป
รัฐบาลไทย-ข่าวทำเนียบรัฐบาล-กองทัพสานต่อนโยบาย รัฐมนตรีว่าการกระทรวงกลาโหม เตรียมเปิดค่ายบำบัดเพื่อแก้ปัญหายาเสพติด
วันพุธที่ 3 มกราคม 2567
กองทัพสานต่อนโยบาย รัฐมนตรีว่าการกระทรวงกลาโหม เตรียมเปิดค่ายบําบัดเพื่อแก้ปัญหายาเสพติด
กห.สานต่อนโยบายรัฐบาล เปิด รพ.ทหาร บําบัดผู้ป่วยทางจิตจากยาเสพติดเคสสีส้ม
ที่ผ่านมากระทรวงกลาโหม (โดยสํานักงานปลัดกระทรวงกลาโหม) ได้เข้าร่วมการประชุมเชิงปฏิบัติการเพื่อแก้ไขปัญหาผู้มีอาการทางจิตจากยาเสพติดตามนโยบายเร่งด่วนของรัฐบาล (Quick win) ร่วมกับผู้แทนจาก สํานักงาน ป.ป.ส., กอ.รมน. และ กอ.รมน.จังหวัดเป้าหมาย, มท., สป.สธ., กรมสุขภาพจิต, กรมการแพทย์, องค์กรปกครองส่วนท้องถิ่น และหน่วยงานที่เกี่ยวข้อง โดยมีวัตถุประสงค์เพื่อให้เจ้าหน้าที่ผู้ปฏิบัติงานเตรียมความพร้อมและซักซ้อมความเข้าใจในการดําเนินงานดูแลและส่งต่อผู้ป่วยที่มีอาการทางจิตฯ ซึ่งที่ประชุมฯ ได้เห็นชอบเรื่องต่างๆ ดังนี้
๑. แนวทางปฏิบัติการดําเนินงานดูแลส่งต่อผู้มีอาการทางจิตเวช อันเนื่องจากการใช้ยาเสพติดโดยปรับปรุงแก้ไขบทบาทของศูนย์พักคอย จากเดิม มีหน้าที่ในการดูแลผู้มีอาการทางจิตฯ กลุ่มสีเหลือง เป็น การดูแลและให้การบําบัดรักษาผู้มีอาการทางจิตฯ กลุ่มสีส้มอย่างจํากัด ก่อนส่งต่อไปรับการบําบัดรักษา ณ สถานพยาบาลยาเสพติด หรือ รพ.จิตเวช
๒. สํานักงาน ป.ป.ส. และ สป.สธ. จะเชิญหน่วยงานที่เกี่ยวข้องร่วมหารือเพื่อจัดทําแนวทางในการดําเนินงานของศูนย์พักคอย ในประเด็นต่สงๆ อาทิ ๑) การพิจารณาออกกฎหมายรองรับการดําเนินงานของศูนย์พักคอย ๒) มาตรฐานศูนย์พักคอยและอัตรากําลังเจ้าหน้าที่ ๓) การจัดทํา SOP และระบบการรับและส่งต่อผู้มีอาการทางจิตฯ ๔) การสนับสนุนบุคลากรวิชาชีพเฉพาะจาก สธ. ร่วมปฏิบัติงาน ๕) การฝึกอบรม และ ๖) งบประมาณ
๓. กอ.รมน. เป็นหน่วยร่วมบูรณาการ
๔. กรอบแนวทางขั้นต้นในการจัดตั้งศูนย์พักคอยของ ทบ.
- ระยะที่ ๑ (ธ.ค.๖๖ - ก.พ.๖๗) เปิดศูนย์พักคอย จํานวน ๔๐ เตียง ในพื้นที่เป้าหมายตามที่สํานักงาน ป.ป.ส. กําหนด ซึ่งพิจารณาพื้นที่ที่ไม่มีที่ตั้งของสถานพยาบาลยาเสพติด/รพ.จิตเวช ได้แก่ พื้นที่รับผิดชอบสํานักงาน ป.ป.ส. ภาค ๒ (พื้นที่ จว.ป.จ.), ภาค ๓ (พื้นที่ จว.ช.ย. และ จว.ศ.ก.) และ ภาค ๗ (พื้นที่ จว.ก.จ.) โดย พบ. เตรียมความพร้อมของ รพ.ค่ายจักรพงษ์ จว.ป.จ., รพ.ค่ายสุรนารี จว.น.ม., รพ.ค่ายสรรพสิทธิประสงค์ จว.อ.บ., และ รพ.ค่ายสุรสีห์ จว.ก.จ. ทั้งนี้ เพื่อเป็นต้นแบบในการดําเนินงานและขยายผลไปยังศูนย์พักคอยในพื้นที่อื่น ๆ ต่อไป
- ระยะที่ ๒ (ม.ค.๖๗ เป็นต้นไป) เปิดศูนย์พักคอย จํานวน ๕๐ เตียง ภายใน รพ.ทบ. ๕ แห่ง แห่งละ ๑๐ เตียง ได้แก่ รพ.ค่ายประจักษ์ศิลปาคม จว.อ.ด., รพ.ค่ายจิระประวัติ จว.น.ว., รพ.ค่ายสมเด็จพระนเรศวรมหาราช จว.พ.ล., รพ.ค่ายสุรศักดิ์มนตรี จว.ล.ป. และ รพ.ค่ายวชิราวุธ จว.น.ศ.
- ระยะที่ ๓ (ตามความพร้อมและศักยภาพของหน่วย) เปิดศูนย์พักคอยใน รพ.ทบ. ในส่วนที่เหลืออีก ๒๗ แห่ง รวม ๑๑๐ เตียง รวมถึงพิจารณาจัดตั้งในพื้นที่อื่น ภายใต้เงื่อนไขการมีกฎหมายรองรับการดําเนินงานของศูนย์พักคอย และการได้รับการสนับสนุนบุคลากรวิชาชีพฯ การฝึกอบรมฯ และงบประมาณ
รัฐบาลไทย-ข่าวทำเนียบรัฐบาล-สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร  สิริวิบูลยราชกุมาร เสด็จ (เป็นการส่วนพระองค์) ไปปฏิบัติพระกรณียกิจในพื้นที่จังหวัดอุบลราชธานี
วันพุธที่ 3 มกราคม 2567
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร  สิริวิบูลยราชกุมาร เสด็จ (เป็นการส่วนพระองค์) ไปปฏิบัติพระกรณียกิจในพื้นที่จังหวัดอุบลราชธานี
ณ ร้านต้นเทียน ไหมไทย (อารมณ์สว่าง) ตําบลบุ่งมะแลง อําเภอสว่างวีระวงศ์ จังหวัดอุบลราชธานี
รัฐบาลไทย-ข่าวทำเนียบรัฐบาล-“คารม” เผย รัฐบาล โดย ธ.ก.ส. ช่วยเกษตรกร 3 จังหวัดภาคใต้น้ำท่วม ออกมาตรการลดภาระหนี้เดิม-เสริมสภาพคล่อง บรรเทาความเดือดร้อน
วันพุธที่ 3 มกราคม 2567
03/01/2567
“คารม” เผย รัฐบาล โดย ธ.ก.ส. ช่วยเกษตรกร 3 จังหวัดภาคใต้น้ําท่วม ออกมาตรการลดภาระหนี้เดิม-เสริมสภาพคล่อง บรรเทาความเดือดร้อน
“คารม” เผย รัฐบาล โดย ธ.ก.ส. ช่วยเกษตรกร 3 จังหวัดภาคใต้น้ําท่วม ออกมาตรการลดภาระหนี้เดิม-เสริมสภาพคล่อง บรรเทาความเดือดร้อน
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากสถานการณ์น้ําท่วมพื้นที่ภาคใต้ รัฐบาล โดยธนาคารเพื่อการเกษตรและสหกรณ์ (ธ.ก.ส.) เร่งช่วยเหลือเกษตรกรที่ประสบอุทกภัยในพื้นที่ 3 จังหวัดชายแดนภาคใต้ (จังหวัดนราธิวาส จังหวัดปัตตานี และจังหวัดยะลา) เพื่อบรรเทาความเดือดร้อนในเบื้องต้น พร้อมจัดมาตรการดูแลด้านภาระหนี้สิน ได้แก่ การปรับปรุงโครงสร้างหนี้อย่างยั่งยืน และสินเชื่อเสริมสภาพคล่อง เพื่อเป็นค่าใช้จ่ายฉุกเฉินในการซ่อมแซมที่อยู่อาศัยและเครื่องมือทางการเกษตรที่ได้รับความเสียหาย ปลอดดอกเบี้ย 6 เดือนแรก รวมถึงการฟื้นฟูอาชีพสร้างรายได้และการพัฒนาคุณภาพชีวิต วงเงินรวม 10,000 ล้านบาท
นายคารม กล่าวว่า ธ.ก.ส. ได้จัดมาตรการในการลดภาระหนี้เดิม สําหรับลูกค้าที่มีสถานะหนี้ปกติผ่านมาตรการ ดังนี้ 1. การปรับปรุงโครงสร้างหนี้ฟื้นฟูอาชีพ โดยธนาคารจะพิจารณาขยายระยะเวลาการชําระหนี้พร้อมกําหนดชําระหนี้ใหม่ตามศักยภาพที่แท้จริง แต่ไม่เกิน 20 ปี 2. มาตรการจ่ายดอก ตัดต้น เมื่อลูกค้าส่งชําระหนี้ ธนาคารจะแบ่งภาระการตัดชําระหนี้ตามสัดส่วนต้นเงินและดอกเบี้ยในสัดส่วน 50 : 50 ของจํานวนเงินที่ลูกค้าส่งชําระ โดยลูกค้าต้องชําระเงินไม่น้อยกว่าร้อยละ 30 ของจํานวนดอกเบี้ยเงินกู้ทั้งหมด และ 3. มาตรการจ่ายต้น ปรับงวด โดยธนาคารจะปรับตารางชําระหนี้ใหม่ให้กับลูกค้าให้สอดคล้องกับรายได้และศักยภาพในการชําระหนี้ของลูกค้า เมื่อลูกค้าชําระต้นเงินไม่น้อยกว่าร้อยละ 1 ของจํานวนหนี้ทั้งสัญญา และสําหรับลูกค้า NPLs ธนาคารจะพิจารณาปรับปรุงโครงสร้างหนี้ให้กับลูกค้าตามศักยภาพในการชําระหนี้ โดยเงื่อนไขเป็นไปตามที่ธนาคารกําหนด
นอกจากนี้ ธ.ก.ส. ได้จัดทํามาตรการเสริมสภาพคล่องและฟื้นฟูลูกค้า เพื่อนําไปใช้ในการสร้างหรือซ่อมแซมที่อยู่อาศัย โรงเรือนการเกษตร เครื่องมือ เครื่องจักรกลการเกษตร รวมถึงการฟื้นฟูการผลิตที่ได้รับความเสียหายจากภัยธรรมชาติหรือภัยพิบัติ และลดปัญหาการก่อหนี้นอกระบบ วงเงินรวม 10,000 ล้านบาท ประกอบด้วย
1. สินเชื่อเพื่อเป็นค่าใช้จ่ายฉุกเฉิน เพื่อเป็นค่าใช้จ่ายในครัวเรือนและเสริมสภาพคล่องเกษตรกรในช่วงประสบภัย เช่น ค่าอุปโภคและบริโภคที่จําเป็น ปลอดดอกเบี้ย 6 เดือนแรก และเดือนที่ 7 เป็นต้นไป อัตราดอกเบี้ย MRR (ปัจจุบัน MRR เท่ากับร้อยละ 6.975) วงเงินรายละไม่เกิน 50,000 บาท ระยะเวลาชําระภายใน 3 ปี
2. สินเชื่อฟื้นฟูและพัฒนาคุณภาพชีวิต เพื่อเป็นค่าซ่อมแซมบ้านเรือนและทรัพย์สิน ค่าซ่อมเครื่องมือและอุปกรณ์การเกษตรที่ได้รับความเสียหาย ค่าใช้จ่ายในการทําการเกษตรรอบใหม่ วงเงินรายละ ไม่เกิน 500,000 บาท อัตราดอกเบี้ย MRR-2 ระยะเวลาชําระคืนไม่เกิน 15 ปี
รัฐบาลไทย-ข่าวทำเนียบรัฐบาล-รมว.กห. ตรวจเยี่ยมดูความพร้อมในการบูรณาการการฝึกฯ ระหว่างกองทัพ และกระทรวง/หน่วยงานที่เกี่ยวข้อง
วันพฤหัสบดีที่ 4 มกราคม 2567
รมว.กห. ตรวจเยี่ยมดูความพร้อมในการบูรณาการการฝึกฯ ระหว่างกองทัพ และกระทรวง/หน่วยงานที่เกี่ยวข้อง
นายสุทิน คลังแสง เป็นประธานในพิธีเปิดการฝึกควบคุมไฟป่า ทอ. ประจําปี 67
ในวันนี้ (18 ธ.ค.66) นายสุทิน คลังแสง รัฐมนตรีว่าการกระทรวงกลาโหม ได้เดินทางออกจากท่าอากาศยานทหาร 1 กองบิน 6 ดอนเมือง ไปยังท่าอากาศยานทหาร กองบิน 41 จ.เชียงใหม่ โดยเป็นประธานในพิธีเปิดการฝึกควบคุม  ไฟป่า ทอ. ประจําปี 2567 ณ ลานจอดอากาศยาน ฝูงบิน 411 กองบิน 41 จากนั้นได้เดินพูดคุยกับผู้เข้าร่วม   การฝึกฯ และชมอากาศยานจากหน่วยบินกองทัพอากาศ กองทัพบก กระทรวงทรัพยากรธรรมชาติและสิ่งแวดล้อม กรมป้องกันและบรรเทาสาธารณภัย กรมฝนหลวง รวมถึงชมโดรนขององค์การบริหารส่วนจังหวัด และกลุ่มเสือไฟ เหยี่ยวไฟ ตลอดจนเยี่ยมกองอํานวยการฝึกควบคุมไฟป่า และรับฟังสรุปแผนที่สถานการณ์ การวิเคราะห์จุดความร้อนที่มีโอกาสเกิดไฟไหม้ วงรอบการปฏิบัติภารกิจ การปฏิบัติงานในส่วนบัญชาการและควบคุมการแก้ไขปัญหาไฟป่า
ในการนี้ นายสุทิน คลังแสง รัฐมนตรีว่าการกระทรวงกลาโหม ได้กล่าวแสดงความยินดีที่ได้มาเปิดพิธีเปิดการฝึกฯ  ในครั้งนี้ ซึ่งมุ่งเน้นเรื่องของไฟป่าและหมอกควัน นับเป็นปัญหาสําคัญยิ่งของประเทศถือเป็นภัยคุกคามที่สร้างความเสียหายทั้งต่อสุขภาพของพี่น้อง ประชาชน เศรษฐกิจ และทรัพยากรของประเทศ จําเป็นต้องมีการร่วมมือกันเพื่อยับยั้งและแก้ไขปัญหาดังกล่าว โดยรัฐบาลได้ถือเป็นนโยบายสําคัญที่จะต้องมอบหมายให้ทุกส่วนราชการได้ปฏิบัติให้เกิดผลสําเร็จที่เป็นรูปธรรมและชัดเจน ในการนี้ ยังได้กล่าวเพิ่มเติมว่า การแก้ปัญหาไฟป่าและหมอกควันที่ผ่านมา จะไม่สามารถทํางานได้ด้วยเพียงหน่วยงานใดหน่วยงานหนึ่ง จําเป็นต้องมีการบูรณาการจากทุกภาคส่วนทั้งกองทัพ กระทรวง และ/หรือหน่วยงานในระดับท้องถิ่นที่เกี่ยวข้อง อย่างไรก็ตาม ปัญหาส่วนใหญ่ที่พบคือ การขาดความรู้ ความเข้าใจ และการรับรู้เรื่องของปัญหาที่เกิดขึ้นจากไฟป่าตั้งแต่ต้นทาง กลางทาง และปลายทาง ในส่วนของช่วงกลางทางและปลายทางนับเป็นภารกิจสําคัญที่จะต้องดําเนินการร่วมกัน
สําหรับในปีนี้ ได้เห็นถึงการเตรียมการต่างๆ และมีการจัดตั้งกองอํานวยการร่วมขึ้น โดยมีทั้งฝ่ายกองทัพ กระทรวงมหาดไทย (กรมป้องกันและบรรเทาสาธารณภัย) และหน่วยงานต่างๆ ที่เกี่ยวข้องของจังหวัด ได้มาร่วมการฝึกอย่างชัดเจนมากยิ่งขึ้น จึงเป็นโอกาสอันดีที่ว่า เป็นการเตรียมความพร้อมและการฝึกฯ ก็จะทําให้พวกเราได้ปฏิบัติงานร่วมกัน มีความประสานสอดคล้องซึ่งกันและกันด้วยดี ทําให้ต้องมีการเตรียมแผนรองรับ และขอให้กําลังทุกภาคส่วนได้ทุ่มเทกําลังกายกําลังใจในการร่วมกันช่วยแก้ไขปัญหาดังกล่าว และในท้ายที่สุดก็ขอเป็นกําลังใจให้กับผู้เข้าร่วมการฝึกฯ และผู้ที่เกี่ยวข้องทุกๆ คน ประสบความสําเร็จเพื่อจะได้เป็นประโยชน์ต่อสังคม ประเทศชาติ และช่วยเหลือในการบรรเทาปัญหาความเดือดร้อนของประชาชนต่อไป
รัฐบาลไทย-ข่าวทำเนียบรัฐบาล-บขส. สรุปข้อมูลการเดินทางในช่วงเทศกาลปีใหม่ 8 วัน พบประชาชนเดินทางกว่า 890,000 คน ใช้รถโดยสารกว่า 60,000 เที่ยว
วันพฤหัสบดีที่ 4 มกราคม 2567
บขส. สรุปข้อมูลการเดินทางในช่วงเทศกาลปีใหม่ 8 วัน พบประชาชนเดินทางกว่า 890,000 คน ใช้รถโดยสารกว่า 60,000 เที่ยว
....
นางสาวระพิพรรณ วรรณพินทุ รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยข้อมูลการเดินรถในช่วงเทศกาลปีใหม่ ระหว่างวันที่ 27 ธันวาคม 2566 - 3 มกราคม 2567 รวม 8 วัน ว่า บขส. ได้จัดรถโดยสาร (รถ บขส.รถร่วมฯ รถตู้) อํานวยความสะดวกประชาชนเดินทางในช่วงเวลาดังกล่าวทั้งเที่ยวไปและเที่ยวกลับ 60,662 เที่ยว มีผู้โดยสารเดินทาง 891,560 คน แบ่งเป็นเที่ยวไป จัดรถโดยสาร 30,661 เที่ยว รองรับผู้โดยสาร 453,084 คน ส่วนเที่ยวกลับ จัดรถโดยสาร 30,001 เที่ยว รองรับผู้โดยสาร 438,476 คน จากข้อมูลพบว่า เมื่อวันที่ 28 ธันวาคม 2566 มีการเดินทางออกจากกรุงเทพฯ หนาแน่นที่สุด 70,780 คน ใช้รถโดยสาร 4,338 เที่ยว และเมื่อวันที่ 2 มกราคม 2567 ประชาชนเดินทางกลับเข้ากรุงเทพฯ หนาแน่นที่สุด 75,684 คน ใช้รถโดยสาร 4,338 เที่ยว โดยประชาชนเดินทางออกไปในจังหวัดทางภาคตะวันออกเฉียงเหนือมากที่สุด รองลงมาภาคเหนือ ภาคใต้ ภาคตะวันออก และภาคกลาง ตามลําดับ อย่างไรก็ดี ในการอํานวยความสะดวกประชาชนเดินทางในช่วงเทศกาลปีใหม่ บขส. ได้ดําเนินการตามนโยบายของกระทรวงคมนาคม ในการจัดการเดินรถให้เพียงพอ ไม่ให้มีผู้โดยสารตกค้าง รวมทั้งได้ดูแลความปลอดภัย ทั้งพนักงานขับรถรถโดยสาร และสถานีขนส่ง ซึ่งในเทศกาลปีใหม่อุบัติเหตุรถโดยสาร บขส. เป็นศูนย์
สําหรับข้อมูลการเดินรถวานนี้ (3 มกราคม 2567) มีผู้โดยสารเดินทางกลับเข้ากรุงเทพฯ 56,985 คน ใช้รถโดยสาร 3,658 เที่ยว ส่วนเที่ยวไป มีผู้โดยสารเดินทาง 48,628 คน ใช้รถโดยสาร 3,522 เที่ยว สําหรับผู้โดยสารที่เดินทางกลับหลังเทศกาลปีใหม่ ระหว่างวันที่ 4 - 8 มกราคม 2567 กระทรวงคมนาคม ได้มอบของขวัญปีใหม่ให้ผู้โดยสารรถ บขส. ที่จองตั๋วเดินทางในช่วงวันดังกล่าว ผ่านช่องทางออนไลน์ Application : E-Ticket และ Website : http://transport.co.th/ จะได้รับส่วนลด 20% (เฉพาะค่าโดยสารไม่รวมค่าธรรมเนียม) สอบถามข้อมูลเพิ่มเติมได้ที่สายด่วน โทร. 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-พวงเพ็ชร-ชลน่าน จับมือ สนอง "ธรรมนูญสุขภาพพระสงฆ์" เดินหน้าเชื่อมข้อมูลพระ รักษาพยาบาลตามสิทธิ  สำเร็จแล้ว 1.8 แสนรูป เร่งให้ครบใน พ.ค. นี้
วันพฤหัสบดีที่ 4 มกราคม 2567
04/01/2567
พวงเพ็ชร-ชลน่าน จับมือ สนอง "ธรรมนูญสุขภาพพระสงฆ์" เดินหน้าเชื่อมข้อมูลพระ รักษาพยาบาลตามสิทธิ  สําเร็จแล้ว 1.8 แสนรูป เร่งให้ครบใน พ.ค. นี้
พวงเพ็ชร-ชลน่าน จับมือ สนอง "ธรรมนูญสุขภาพพระสงฆ์" เดินหน้าเชื่อมข้อมูลพระ รักษาพยาบาลตามสิทธิ  สําเร็จแล้ว 1.8 แสนรูป เร่งให้ครบใน พ.ค. นี้
วันนี้ (4 มกราคม 2567) เวลา 10.30 น. ณ พระอุโบสถวัดพระเชตุพนวิมลมังคลาราม (วัดโพธิ์) กรุงเทพมหานคร นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นพ.ชลน่าน ศรีแก้ว รัฐมนตรีว่าการกระทรวงสาธารณสุข ร่วม “ปวารณา” สานพลังการขับเคลื่อนธรรมนูญสุขภาพพระสงฆ์แห่งชาติ พุทธศักราช 2566 “ธรรมมรรคาสู่ระบบสุขภาพที่สมดุล” โดยมี เจ้าประคุณสมเด็จพระมหาธีราจารย์ เจ้าอาวาสวัดพระเชตุพนวิมลมังคลาราม กรรมการมหาเถรสมาคม ประธานคณะกรรมการฝ่ายสาธารณสงเคราะห์ของมหาเถรสมาคม องค์ประธานในพิธี
กิจกรรมครั้งนี้ จัดขึ้นโดยความร่วมมือระหว่างองค์กรพระพุทธศาสนาและหน่วยงานองค์กรภาคี ในการ “ปวารณา” หรือแสดงให้เห็นถึงความร่วมมือดําเนินงานร่วมกัน ระหว่างองค์กรพระพุทธศาสนา หน่วยงานองค์กรทุกภาคส่วน ในการขับเคลื่อนธรรมนูณสุขภาพพระสงฆ์แห่งชาติ พ.ศ.2566 รวมถึงการขับเคลื่อนสถานชีวาภิบาลโดยองค์กรพระพุทธศาสนา และการจัดทําฐานข้อมูลพระสงฆ์ โดยมีการการบูรณาการดําเนินงานตามภารกิจด้านสาธารณสงเคราะห์ของคณะสงฆ์ และการปฏิรูปกิจการพระพุทธศาสนากับการดําเนินงานด้านสุขภาพและสุขภาวะ ร่วมกับหน่วยงานองค์กรที่เกี่ยวข้อง
นพ.ชลน่าน กล่าวว่า ธรรมนูญสุขภาพพระสงฆ์แห่งชาติฉบับนี้ เป็นฉบับที่ 2 เพื่อเป็นกรอบและแนวทางการส่งเสริมสุขภาวะพระสงฆ์ทั่วประเทศ ในส่วนของสํานักงานพระพุทธศาสนาแห่งชาติ (พศ.) ซึ่งเป็นหน่วยงานของรัฐที่ประสานงานและอํานวยความสะดวกต่อคณะสงฆ์โดยร่วมกับสํานักงานหลักประกันสุขภาพแห่งชาติ (สปสช.) กรมการปกครอง กระทรวงมหาดไทย และคณะสงฆ์ เรากําลังจัดทําฐานข้อมูลพระสงฆ์ ให้มีการเชื่อมโยงข้อมูล เพื่อให้พระภิกษุและสามเณรได้เข้าถึงการบริการสาธารณสุขและสิทธิประโยชน์ตามพระราชบัญญัติหลักประกันสุขภาพแห่งชาติ ได้อย่างทั่วถึงและสะดวกยิ่งขึ้น
ปัจจุบัน ได้จัดทําฐานข้อมูลพระภิกษุและสามเณรเรียบร้อยแล้ว ประมาณ 180,000 รูป เหลืออีกประมาณ 100,000 รูป ซึ่งคาดว่าข้อมูลทั้งหมดจะเรียบร้อยภายในเดือนพฤษภาคม 2567 และยังได้มีการจัดทําโครงการสังฆาภิบาลเพื่อพระสงฆ์อาพาธ ซึ่งวัดควรมีสถานที่สําหรับดูแลพระที่อาพาธ โดยเน้นสนับสนุนส่งเสริมวัดให้มีกุฏิ อาคาร สถานที่ในการสังฆาภิบาลดูแลพระสงฆ์ ภายใต้แนวคิดสถานชีวาภิบาล
รัฐบาลไทย-ข่าวทำเนียบรัฐบาล-“รองนายกฯสมศักดิ์” พบเครือข่ายชาวไทยพุทธจังหวัดชายแดนใต้ ยัน ช่วยพัฒนาส่งเสริมคุณภาพชีวิตเต็มที่ ถึงแม้มีประชากรเพียง 17% เพื่อให้อยู่ร่วมกันอย่างมีความสุข
วันพฤหัสบดีที่ 4 มกราคม 2567
04/01/2567
“รองนายกฯสมศักดิ์” พบเครือข่ายชาวไทยพุทธจังหวัดชายแดนใต้ ยัน ช่วยพัฒนาส่งเสริมคุณภาพชีวิตเต็มที่ ถึงแม้มีประชากรเพียง 17% เพื่อให้อยู่ร่วมกันอย่างมีความสุข
“รองนายกฯสมศักดิ์” พบเครือข่ายชาวไทยพุทธจังหวัดชายแดนใต้ ยัน ช่วยพัฒนาส่งเสริมคุณภาพชีวิตเต็มที่ ถึงแม้มีประชากรเพียง 17% เพื่อให้อยู่ร่วมกันอย่างมีความสุขภายใต้วิถีสังคมพหุวัฒนธรรม มั่นใจ พัฒนาชายแดนใต้ดีขึ้น หลังไทย-มาเลเซีย ร่วมกันจับมือเดินหน้า
วันที่ 4 มกราคม 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้มีโอกาสพบปะกับผู้นําเครือข่ายชาวไทยพุทธจากจังหวัดชายแดนภาคใต้ นําโดยพระครูวรนาถ โพธิคุณ เจ้าอาวาสวัดอรัญวาสิการาม นายกิจจา จันทสิโร ประธานพุทธสมาคม 5 จังหวัดชายแดนใต้ ผู้ได้รับผลกระทบ และเครือข่ายกว่า 60 คน เพื่อหารือถึงแนวทางการพัฒนาพื้นที่จังหวัดชายแดนใต้ ซึ่งผู้แทนภาคประชาชน ได้ขอให้ภาครัฐ ช่วยพัฒนาส่งเสริมชีวิตความเป็นอยู่ให้ดีขึ้น พร้อมขอให้สนับสนุนงบประมาณในการส่งเสริมการเรียนการสอนด้านศาสนาเพิ่มเติม เพราะงบประมาณที่ได้สนับสนุนไม่เพียงพอ ทําให้วัดต้องหาทุนมาเติมเอง จึงอยากให้ภาครัฐเข้ามาช่วยสนับสนุน
นายสมศักดิ์ กล่าวอีกว่า ถึงแม้ชาวไทยพุทธในจังหวัดชายแดนใต้ จะมีเพียง 771 ชุมชน ประชากร 306,246 คน คิดเป็นร้อยละ 17 ของประชากรทั้งหมด 1.8 ล้านคน แต่ตนได้ยืนยันแล้วว่า จะพัฒนาและสนับสนุนการสร้างความเข้าใจอันดีในสังคมพหุวัฒนธรรม อย่างเต็มที่ เพื่อให้อยู่ร่วมกันอย่างมีความสุขภายใต้วิถีสังคมพหุวัฒนธรรม ซึ่งตนในฐานะกํากับดูแลการพัฒนาพื้นที่จังหวัดชายแดนใต้ ก็จะมีการส่งเสริมอาชีพ เพื่อยกระดับคุณภาพชีวิตความเป็นอยู่ของประชาชนในพื้นที่จังหวัดชายแดนใต้ให้ดียิ่งขึ้น โดยเรื่องนี้ ได้มีความคืบหน้าแล้ว หลังตนได้มอบให้ ศอ.บต.สํารวจผู้มีรายได้น้อย พบว่า มีครัวเรือนยากจนถึง 52,117 ครัวเรือน จํานวนคนกว่า 107,356 คน จึงเริ่มเดินหน้าการส่งเสริมอาชีพแล้ว
“การแก้ปัญหาในพื้นที่จังหวัดชายแดนใต้ ถือเป็นโอกาสดี ที่รัฐบาลทั้ง 2 ประเทศ ไทย-มาเลเซีย ได้จับมือพัฒนาพื้นที่ร่วมกันแล้ว หลังท่านเศรษฐา ทวีสิน นายกรัฐมนตรี ได้เดินทางไปพบนายกรัฐมนตรีมาเลเซีย รวมถึงผมได้มีโอกาสพบรองนายกรัฐมนตรีมาเลเซีย 2 ท่าน จึงทําให้มั่นใจว่า หากเดินหน้าไปอีกระยะหนี่ง การพัฒนาพื้นที่จะดีขึ้น เพราะทางมาเลเซีย ก็อยากให้มีการพัฒนาพื้นที่ชายแดน เพื่อให้เกิดการค้าการลงทุน ซึ่งไม่มีใครอยากให้เกิดเหตุรุนแรง เพราะจะเกิดผลกระทบหลายอย่าง ส่วนหากอําเภอไหน สามารถฟื้นฟู สร้างอาชีพ เกิดความสงบสุขได้ ก็จะมีการยกเลิก พรก.ฉุกเฉิน แต่ในทางกลับกัน หากพื้นที่ใดมีเหตุเพิ่มขึ้นหลังยกเลิกให้แล้ว ก็จะมีการกลับมาประกาศ พรก.ฉุกเฉิน อีกครั้ง โดยผมขอยืนยันว่า รับฟังความคิดเห็นจากทุกฝ่าย เพื่อให้การพัฒนาพื้นที่จังหวัดชายแดนใต้ มีประสิทธิภาพและเกิดผลเป็นรูปธรรมมากที่สุด” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-โฆษก กมธ.สมรสเท่าเทียม "รัดเกล้า" ยืนยันเร่งเครื่องเดินหน้ากฎหมายให้สำเร็จโดยเร็ว พร้อมทำหน้าที่เป็น กระบอกเสียง สร้างความเข้าใจ สื่อสารถึงความคืบหน้าให้กับประชาชนได้รับทราบ
วันพฤหัสบดีที่ 4 มกราคม 2567
04/01/2567
โฆษก กมธ.สมรสเท่าเทียม "รัดเกล้า" ยืนยันเร่งเครื่องเดินหน้ากฎหมายให้สําเร็จโดยเร็ว พร้อมทําหน้าที่เป็น กระบอกเสียง สร้างความเข้าใจ สื่อสารถึงความคืบหน้าให้กับประชาชนได้รับทราบ
โฆษก กมธ.สมรสเท่าเทียม "รัดเกล้า" ยืนยันเร่งเครื่องเดินหน้ากฎหมายให้สําเร็จโดยเร็ว พร้อมทําหน้าที่เป็น กระบอกเสียง สร้างความเข้าใจ สื่อสารถึงความคืบหน้าให้กับประชาชนได้รับทราบ
วันนี้ (4 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี โฆษกกรรมาธิการวิสามัญพิจารณาร่างพระราชบัญญัติ (พ.ร.บ.) แก้ไขประมวลกฎหมายแพ่งและพาณิชย์ (ฉบับที่ ...) พ.ศ. ... หรือร่างกฎหมายสมรสเท่าเทียม ย้ําว่าจากการประชุมคณะกรรมการธิการนัแรกเมื่อวานนี้ บรรยากาศเป็นไปด้วยดี มีการแต่งตั้งคณะกรรมการที่มาจากทุกภาคส่วน และตั้งที่ปรึกษาที่เป็นตัวแทนจากภาคประชาชน ทําให้เห็นว่าการดําเนินการร่างฎหมายสมรสเท่าเทียม ได้รับฟังความเห็นจากกลุ่มคนที่หลากหลาย และทําให้มีความเสมอภาคกับทุกภาคส่วนโดยเฉพาะกลุ่ม LGBTQIA+
นางรัดเกล้ายังยืนยัน กมธ.สมรสเท่าเทียม เอาจริงเอาจังกับเรื่องนี้ พร้อมจะเร่งดําเนินการให้รอบคอบและประสบความสําเร็จให้เร็วที่สุด ซึ่งเบื้องต้นจะประชุมในทุกวันพุธ หรืออาจเพิ่มเป็น 2 ครั้งต่อสัปดาห์หากมีความจําเป็น นอกจากนี้ ในช่วงแรกมีการดึง 7 กระทรวงและหน่วยงานที่เกี่ยวข้องมาผลักดันเชิงบูรณาการ ประกอบด้วย กระทรวงยุติธรรม กระทรวงการคลัง กระทรวงมหาดไทย การะทรวงการพัฒนาสังคมและความมั่นคงของมนุษย์ กระทรวงการต่างประเทศ สํานักงานศาลยุติธรรม และสํานักงานคณะกรรมการกฤษฎีกา ทั้งนี้ หากจําเป็น ก็พร้อมดึงหน่วยงานอื่นเข้ามาเพิ่มเติม เพื่อให้ พรบ.สมรสเท่าเทียม ลุล่วงให้ได้
ในการแถลงข่าววานนี้ (3 มกราคม 2567) ตัวแทน กมธ. สัดส่วนภาคประชาชน กล่าวขอบคุณในโอกาสที่ให้มีส่วนร่วมและเป็นส่วนหนึ่งในการพลิกหน้าประวัติศาสตร์ครั้งนี้ ในขณะที่ นายอัครนันท์ กัณณ์กิตตินันท์ รองประธาน กมธ. ได้เผยด้วยว่าในการประชุมนัดแรกครั้งนี้มีการดึงกลุ่มคนที่มีอิทธิพลต่อความคิด (influencer) มาร่วมเป็นที่ปรึกษา เช่น “วู้ดดี้” วุฒิธร มิลินทจินดา “มดดํา” คชาภา ตันเจริญ “แต๊งค์ อาฟเตอร์ยํา” กฤษฎิ์กุล ชุมแก้ว และ “ป้าตือ” สมบัษร ถิระสาโรช เป็นต้น ซึ่งทั้งหมดพร้อมที่จะขับเคลื่อนเรื่องนี้ให้เดินหน้าไปด้วยกัน
"ในฐานะที่เป็นกระบอกเสียงให้กับรัฐบาลในตําแหน่งรองโฆษกรัฐบาล และยังควบอีกตําแหน่งคือโฆษก กมธ. พร้อมที่จะทําหน้าที่และเป็นกระบอกเสียง สร้างความเข้าใจ สื่อสารถึงความคืบหน้าในการดําเนินการต่างๆให้กับประชาชนได้รับทราบ เพราะรู้ว่าหลายคนตั้งตารอ ในขณะที่หลายคนอาจมีหลายความกังวลใจ ขอยืนยันว่าการทํางาน การสื่อสารของ กมธ. จะเป็นไปอย่างระมัดระวัง ละเอียดอ่อน เพื่อคลายกังวลและสร้างความเข้าใจให้ได้มากที่สุด" รัดเกล้า​ กล่าว
รัฐบาลไทย-ข่าวทำเนียบรัฐบาล-​รมว.แรงงาน 'พิพัฒน์' ต้อนรับ อีคอนไทย ย้ำ ความเชื่อมั่นผู้ประกอบการ เผย 17 มกราคมนี้  ตั้งอนุฯพิจารณาสูตรค่าแรง เจาะรายละเอียดระดับพื้นที่อย่างเป็นธรรม
วันพฤหัสบดีที่ 4 มกราคม 2567
04/01/2567
​รมว.แรงงาน 'พิพัฒน์' ต้อนรับ อีคอนไทย ย้ํา ความเชื่อมั่นผู้ประกอบการ เผย 17 มกราคมนี้  ตั้งอนุฯพิจารณาสูตรค่าแรง เจาะรายละเอียดระดับพื้นที่อย่างเป็นธรรม
​รมว.แรงงาน 'พิพัฒน์' ต้อนรับ อีคอนไทย ย้ํา ความเชื่อมั่นผู้ประกอบการ เผย 17 มกราคมนี้  ตั้งอนุฯพิจารณาสูตรค่าแรง เจาะรายละเอียดระดับพื้นที่อย่างเป็นธรรม
เมื่อวันที่ 3 มกราคม 2567 เวลา 15.30 น. นายพิพัฒน์ รัชกิจประการ รัฐมนตรีว่าการกระทรวงแรงงาน ให้การต้อนรับ ดร.เนาวรัตน์ ทรงสวัสดิ์ชัย ประธานสภาองค์การนายจ้างผู้ประกอบการค้า และอุตสาหกรรมไทย (อีคอนไทย) และคณะกรรมการบริหาร ในโอกาสเข้าพบเพื่อแสดงความยินดีพร้อมหารือเกี่ยวกับการพิจารณาปรับอัตราค่าจ้างขั้นต่ํา และประเด็นด้านแรงงาน ณ ห้องประชุมประสงค์ รณะนันทน์ ชั้น5 อาคารกระทรวงแรงงาน โดยมี นายไพโรจน์ โชติกเสถียร ปลัดกระทรวงแรงงาน และผู้บริหารกระทรวงแรงงาน ร่วมให้การต้อนรับ
นายพิพัฒน์ รัชกิจประการ รัฐมนตรีว่าการกระทรวงแรงงาน กล่าวว่า สิ่งสําคัญที่สุดเกี่ยวกับเรื่องที่หารือกันในวันนี้ คือเรื่องค่าแรง ซึ่งผมยืนยันว่าทุกคนจะได้รับสิ่งที่ดีที่สุด และมองในทุกมิติ แต่คงเป็นตามที่ได้ประชุมกันไปเรียบร้อย แต่วันที่ 17 มกราคมนี้ เป็นการประชุมคณะกรรมการค่าจ้างโดยการประชุมในวันที่ 17 มกราคม จะเป็นการพิจารณาแต่งตั้งอนุกรรมการปรับปรุงสูตรการคํานวณค่าจ้างขั้นต่ํา ซึ่งจะรวมไปถึงการกําหนดอัตราค่าจ้างขั้นต่ําในมิติใหม่ว่าอาชีพไหนควรขึ้น หรือไม่ควรขึ้น และไม่เหมารวมทั้งจังหวัด อย่างไรก็ดีผมจะไตร่ตรองให้ดีที่สุดและขอให้สบายใจได้ ผมจะดูให้ดีที่สุดและหลังจากที่ได้คุยกันตกผลึกแล้ว จะขอเชิญทางสภาฯ มาคุยอีกครั้ง โดยจะทําให้ SME กระทบน้อยที่สุด เนื่องจากถือครองผู้ใช้แรงงานกว่า 80% และขอบคุณสําหรับข้อแนะนําต่างๆ ซึ่งสามารถประสานมาได้
ด้าน ดร.เนาวรัตน์ ทรงสวัสดิ์ชัย ประธานสภาองค์การนายจ้างผู้ประกอบการค้า และอุตสาหกรรมไทย (อีคอนไทย) กล่าวว่า สภาองค์การนายจ้างผู้ประกอบการค้า และอุตสาหกรรมไทย (อีคอนไทย) ขอบคุณท่านรัฐมนตรีว่าการกระทรวงแรงงานที่เปิดโอกาสให้เข้าพบและหารือซึ่งในวันนี้เรา เห็นด้วยที่ไม่ปรับค่าจ้างขั้นต่ําตามกระแสการเมือง พร้อมขอเสนอให้ภาครัฐหารือกับกรมสรรพากร เรื่อง ค่าใช้จ่ายที่เกิดขึ้นจากการดําเนินการ Up skill/Re skill ให้แก่พนักงานเพื่อการพัฒนาทักษะเรียนรู้เสริมทักษะใหม่ๆ เพื่อรองรับการเติบโตในอนาคตให้เท่าทันต่อการเปลี่ยนแปลง ให้สอดคล้องกับตลาดแรงงานโลก เพราะเห็นว่าค่าใช้จ่ายที่เกิดขึ้นนี้ ต้องการให้นายจ้างสามารถนําไปหักลดหย่อนภาษีได้เป็น2เท่าถ้าเป็นไปได้ นอกจากนี้ ยังเสนอให้กระทรวงแรงงานพิจารณาในเรื่องของการนําเอาเงินชราภาพออกมาใช้จ่ายเพื่อการดํารงชีพของผู้ประกันตนม.33ของประกันสังคม เพื่อประโยชน์ในการครองชีพได้ ซึ่งทางสภาองค์กรนายจ้างผู้ประกอบการค้าและอุตสาหกรรมไทย ยินดีสนับสนุนทางกระทรวงแรงงาน เพื่อประโยชน์ต่อพี่น้องแรงงานต่อไป
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-กระทรวงเกษตรฯ จัดเวทีหารือรักษาเสถียรภาพราคาหมู
วันพฤหัสบดีที่ 4 มกราคม 2567
กระทรวงเกษตรฯ จัดเวทีหารือรักษาเสถียรภาพราคาหมู
กระทรวงเกษตรฯ จัดเวทีหารือรักษาเสถียรภาพราคาหมู ขอความร่วมมือโมเดิร์นเทรด ช่วยเกษตรกรรายย่อย แก้วิกฤติราคาหมูตกต่ํา
กระทรวงเกษตรและสหกรณ์ ร่วมหารือแนวทางการรักษาเสถียรภาพราคาสุกร โดยมี นายอภัย สุทธิสังข์ รองปลัดกระทรวงเกษตรและสหกรณ์ ภาครัฐ ได้แก่ กรมปศุสัตว์ และกรมการค้าภายใน ภาคเอกชนโมเดิร์นเทรด ได้แก่ บริษัท เบทาโกรเกษตรอุตสาหกรรม จํากัด (เบทาโกรช็อป) บริษัท บิ๊กซี ซูเปอร์เซ็นเตอร์ จํากัด (มหาชน) (Big C) บริษัท ซีพี แอ็กซ์ตร้า จํากัด (มหาชน) (Makro) บริษัท เอก-ชัย ดิสทริบิวชั่น ซิสเทม จํากัด (Lotus's) บริษัท เซ็นทรัล ฟู้ดส์ รีเทล จํากัด (TOP) บริษัท ไทย ฟู้ดส์ เฟรช มาร์เก็ต บริษัท เจริญโภคภัณฑ์อาหาร จํากัด (มหาชน) (CP fresh mart) บริษัท เดอะมอลล์ กรุ๊ป จํากัด และบริษัท ฟู้ดแลนด์ ซุปเปอร์มาร์เก็ต จํากัด ตลอดจนสมาคม/ชมรมผู้เลี้ยงสุกร กลุ่มเกษตรกรรายย่อย และหน่วยงานที่เกี่ยวข้อง เข้าร่วม ณ ห้องประชุมดงตาล ชั้น 4 อาคาร 99 ปี ม.ล.ชูชาติ กําภู กรมชลประทาน ถนนสามเสน
รัฐมนตรีว่าการกระทรวงเกษตรและสหกรณ์ เปิดเผยว่า จากปัญหาราคาสุกรตกต่ํา ทําให้เกษตรกรรายย่อยได้รับผลกระทบขาดทุนมาอย่างต่อเนื่อง นายกรัฐมนตรี จึงได้สั่งการให้กระทรวงเกษตรและสหกรณ์ และกระทรวงพาณิชย์ ร่วมกันหามาตรการในการลดต้นทุนการผลิต และการรักษาเสถียรภาพราคาสุกร กระทรวงเกษตรฯ จึงได้จัดเวทีประชุมหารือระหว่างเกษตรกรรายย่อย และผู้ประกอบการรายใหญ่ โดยได้ขอความร่วมมือผู้ประกอบการรายใหญ่ ทั้ง 9 ราย ช่วยกันรักษาเสถียรภาพราคาสุกร ไม่ให้กระทบกับราคาต้นทุนของเกษตรกรรายย่อย ซึ่งผู้ประกอบการรายใหญ่ ยินดีให้ความช่วยเหลือ และจะหามาตรการร่วมกันกับกรมปศุสัตว์และกรมการค้าภายใน ในการกําหนดราคาสินค้าสุกร เพื่อช่วยเหลือเกษตรกรรายย่อยให้สามารถขายสินค้าสุกรในราคาที่เป็นธรรม และไม่กระทบกับผู้บริโภค อีกทั้งยังเป็นการลดปัญหาการกดราคาจากพ่อค้าคนกลางด้วย
สําหรับในส่วนของการแก้ไขปัญหาราคาต้นทุนการผลิต  กระทรวงเกษตรฯ ได้ส่งเสริมให้เกษตรกรปลูกพืชทดแทน คือ ข้าวโพด และถั่วเหลือง ซึ่งขณะนี้ได้มอบหมายให้กรมส่งเสริมการเกษตร นําร่อง 500 ตําบล สอดคล้องกับนโยบายรัฐบาล “ตลาดนํา นวัตกรรมเสริม เพิ่มรายได้” ให้เกษตรกรต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผยรัฐบาลเปิดช่องทางการแพทย์ทางไกลสำหรับคนไทยในต่างประเทศ ให้ผู้ใช้สิทธิบัตรทองเข้าใช้ Telemedicine เพื่อปรึกษาปัญหาสุขภาพโดยไม่มีค่าใช้จ่าย ตั้งแต่ 15 มกราคม 2567
วันพฤหัสบดีที่ 4 มกราคม 2567
04/01/2567
โฆษกรัฐบาล เผยรัฐบาลเปิดช่องทางการแพทย์ทางไกลสําหรับคนไทยในต่างประเทศ ให้ผู้ใช้สิทธิบัตรทองเข้าใช้ Telemedicine เพื่อปรึกษาปัญหาสุขภาพโดยไม่มีค่าใช้จ่าย ตั้งแต่ 15 มกราคม 2567
โฆษกรัฐบาล เผยรัฐบาลเปิดช่องทางการแพทย์ทางไกลสําหรับคนไทยในต่างประเทศ ให้ผู้ใช้สิทธิบัตรทองเข้าใช้ Telemedicine เพื่อปรึกษาปัญหาสุขภาพโดยไม่มีค่าใช้จ่าย ตั้งแต่ 15 มกราคม 2567
วันนี้ (4 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะกรรมการหลักประกันสุขภาพแห่งชาติ ได้กําหนด “แนวทางการจัดระบบบริการเพื่อดูแลคนไทยสิทธิหลักประกันสุขภาพแห่งชาติ (บัตรทอง 30 บาท) ในต่างประเทศผ่านระบบบริการการแพทย์ทางไกล (Telemedicine)” ดูแลคนไทยผู้มีสิทธิหลักประกันสุขภาพที่อาศัยในต่างประเทศหรือต้องเดินทางไปต่างประเทศให้เข้าถึงการบริการทางการแพทย์และสาธารณสุขที่มีคุณภาพและมาตรฐานโดยไม่เสียค่าใช้จ่าย สอดคล้องกับมาตรา 5 แห่ง พระราชบัญญัติหลักประกันสุขภาพแห่งชาติ พ.ศ. 2545 ที่กําหนดไว้ว่าบุคคลทุกคนมีสิทธิได้รับบริการสาธารณสุขที่มีมาตรฐานและมีประสิทธิภาพ ซึ่งครอบคลุมถึงคนไทยผู้อาศัยอยู่ในต่างประเทศหรือต้องเดินทางไปต่างประเทศด้วย
โฆษกประจําสํานักนายกรัฐมนตรีระบุว่า Telemedicine ดําเนินงานภายใต้แนวคิดการให้บริการผู้ป่วยได้ทุกที่ ไม่ว่าจะอยู่ในพื้นที่ใด พร้อมทั้งมุ่งขยายการให้บริการให้ครอบคลุมคนไทยในต่างประเทศเพื่อช่วยลดอุปสรรคให้แก่ผู้มีสิทธิหลักประกันสุขภาพในต่างประเทศที่เผชิญกับปัญหาทางด้านภาษาและการสื่อสารเมื่อเกิดภาวะเจ็บป่วยและต้องเข้ารับบริการสาธารณสุขในประเทศนั้น ๆ โดยบุคลากรทางการแพทย์ไทยจะให้บริการ Telemedicine ในกรณีที่ผู้มีสิทธิหลักประกันสุขภาพมีอาการเจ็บป่วยเล็กน้อย (common illness) เพื่อให้คําแนะนําและคําปรึกษาด้านสุขภาพ และคัดกรองอาการป่วยเบื้องต้น
โฆษกประจําสํานักนายกรัฐมนตรีกล่าวเพิ่มเติมว่า คนไทยในต่างประเทศสามารถเข้าใช้ Telemedicine ด้วยโทรศัพท์แบบสมาร์ทโฟน ตั้งแต่วันที่ 15 มกราคม 2567 เป็นต้นไป ผ่าน 4 แอปพลิเคชันที่ร่วมมือกับสปสช.ในการเป็นหน่วยบริการให้คําปรึกษาปัญหาสุขภาพ ได้แก่ Saluber MD Clicknic Mordee และ Totale Telemed โดยผู้ใช้บริการสามารถตรวจสอบสิทธิการรักษาพยาบาลได้ที่เว็บไซต์สปสช. ไลน์ OA สปสช. @nhso และแอปพลิเคชัน สปสช. และใช้หนังสือเดินทางหรือเลขประจําตัวประชาชน 13 หลักในการยืนยันตัวตนการใช้สิทธิในการขอรับบริการ
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีมุมมองความคิดที่ต้องการดูแลด้านสาธารณสุขแก่ประชาชน พร้อมกับการขับเคลื่อนระบบการให้บริการดิจิทัลสุขภาพ (Digital Health) โดยถือเป็นความสําเร็จอีกขั้น ในการสนับสนุนนวัตกรรมเทคโนโลยีดิจิทัลมาประยุกต์ใช้ เพื่ออํานวยความสะดวกให้กับประชาชนให้เข้าถึงบริการทางการแพทย์และสาธารณสุขได้อย่างสะดวก รวดเร็ว และไร้ข้อจํากัดของเวลาและพื้นที่” นายชัย กล่าว
รัฐบาลไทย-ข่าวทำเนียบรัฐบาล-แม้ว่างบประมาณรายจ่ายปีนี้จะเพิ่มขึ้นร้อยละ 9.3 (เมื่อเทียบกับปีก่อน) แต่รัฐบาลจะเก็บรายได้มากขึ้นกว่าร้อยละ 11.9 ทำให้สามารถจัดสรรงบไปลงทุนได้กว่า 717,722.2 ล้านบาท
วันพฤหัสบดีที่ 4 มกราคม 2567
แม้ว่างบประมาณรายจ่ายปีนี้จะเพิ่มขึ้นร้อยละ 9.3 (เมื่อเทียบกับปีก่อน) แต่รัฐบาลจะเก็บรายได้มากขึ้นกว่าร้อยละ 11.9 ทําให้สามารถจัดสรรงบไปลงทุนได้กว่า 717,722.2 ล้านบาท
.....
แม้ว่างบประมาณรายจ่ายปีนี้จะเพิ่มขึ้นร้อยละ 9.3 (เมื่อเทียบกับปีก่อน) แต่รัฐบาลจะเก็บรายได้มากขึ้นกว่าร้อยละ 11.9 ทําให้สามารถจัดสรรงบไปลงทุนได้กว่า 717,722.2 ล้านบาท ซึ่งเพิ่มขึ้นกว่าร้อยละ 4.1 และสามารถชดใช้เงินคงคลังและชําระคืนต้นเงินกู้ได้กว่า 118,361.1 ล้านบาท ทําให้รัฐบาลมีกรอบในการลงทุนในระยะกลางและยาวมากขึ้นในปีงบประมาณ พ.ศ. 2568
นายกรัฐมนตรีแถลงในการประชุมสภาผู้แทนราษฎร (สมัยสามัญประจําปี ครั้งที่ 2) เป็นพิเศษ 3 มกราคม 2567
#ไทยคู่ฟ้า#สื่อสารรัฐบาลไทย#ประชุมสภา#การประชุมสภาผู้แทนราษฎร
------------------
รัฐบาลไทย-ข่าวทำเนียบรัฐบาล-ไฟเขียว หั่นภาษีสุราพื้นบ้าน-ไวน์-กิจการบริการ ปั้นไทยเป็นฮับ “ท่องเที่ยว-ชอปปิง”
วันพฤหัสบดีที่ 4 มกราคม 2567
ไฟเขียว หั่นภาษีสุราพื้นบ้าน-ไวน์-กิจการบริการ ปั้นไทยเป็นฮับ “ท่องเที่ยว-ชอปปิง”
.....
ครม.เห็นชอบมาตรการส่งเสริมประเทศไทยให้เป็นศูนย์กลางการท่องเที่ยวและการใช้จ่าย ตามที่กระทรวงการคลังเสนอ สรุป 3 ด้าน ดังนี้
1) ปรับปรุงโครงสร้างภาษีสรรพสามิต “สินค้าสุรา”
- สุราแช่ชนิดไวน์และสปาร์กลิ้งไวน์ที่ทําจากองุ่น: ให้จัดเก็บภาษีเป็นอัตราเดียว ตามมูลค่าที่ 5%
- สุราแช่ผลไม้ที่มีส่วนผสมขององุ่นหรือไวน์: ให้จัดเก็บภาษีเป็นอัตราเดียว ตามมูลค่าที่ 0%
- สุราพื้นบ้าน เช่น อุ กระแช่ สาโท สุราแช่พื้นบ้าน และสุราแช่ที่ใช้วัตถุดิบเป็นข้าวที่มีแรงแอลกอฮอล์ไม่เกิน 7 ดีกรี กําหนดอัตราภาษีตามมูลค่าที่ 0% และคงภาษีระดับแอลกอฮอล์แบบเดิม
.
2) ปรับลดภาษีสรรพสามิต “กิจการบันเทิงหรือหย่อนใจ” เป็นการชั่วคราว โดยลดลงเหลือ 5%
.
3) ปรับปรุงโครงสร้างภาษีศุลกากร “สินค้าไวน์” โดยกําหนดให้ยกเว้นอากรศุลกากรสินค้าไวน์ทุกชนิดตามประเภทพิกัด 22.04 (ไวน์ที่ทําจากองุ่นสด และเกรปมัสต์) และ 22.05 (เวอร์มุท และไวน์ที่ทําจากองุ่นสด ปรุงกลิ่นรสด้วยพืชหรือสารหอม)
.
สําหรับการปรับลดภาษีตามข้อ (1) และ (2) จะมีผลตั้งแต่วันถัดจากวันประกาศในราชกิจจานุเบกษาเป็นต้นไป ทั้งนี้ ครม.ได้อนุมัติหลักการร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... แล้ว โดยจะส่งสํานักงานคณะกรรมการกฤษฎีกาตรวจพิจารณาต่อไป
สอบถามเพิ่มเติม: โทร. 02 273 9020 ต่อ 3519,3520 (สํานักงานเศรษฐกิจการคลัง)
.
อ่านเพิ่มเติม :https://www.thaigov.go.th/news/contents/details/76913
#ไทยคู่ฟ้า#สื่อสารรัฐบาลไทย
------------------
รัฐบาลไทย-ข่าวทำเนียบรัฐบาล-กระทรวงกลาโหม : เปิดรับสมัคร #ทหารกองประจำการ #ออนไลน์ ปี 67 [ตั้งแต่วันนี้ จนถึง 28 ม.ค.67]
วันพฤหัสบดีที่ 4 มกราคม 2567
กระทรวงกลาโหม : เปิดรับสมัคร #ทหารกองประจําการ #ออนไลน์ ปี 67 [ตั้งแต่วันนี้ จนถึง 28 ม.ค.67]
ณ 2 ม.ค.67 มีผู้สมัครแล้ว 17,348คน
แบ่งตามสังกัด ดังนี้.-
- บก.ทท. 317 คน [สมัครเพิ่มวันนี้ = 7 คน]
- ทบ. 16,243 คน [สมัครเพิ่มวันนี้ = 185 คน]
- ทร. 411 คน [สมัครเพิ่มวันนี้ = 6 คน]
- ทอ. 377 คน [สมัครเพิ่มวันนี้ = 3 คน]
แบบฟอร์ม/รายละเอียดสมัครออนไลน์ https://rcm.rta.mi.th/
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-รัฐบาลจะใช้จ่ายงบอย่างมีประสิทธิภาพมากที่สุด
วันพฤหัสบดีที่ 4 มกราคม 2567
รัฐบาลจะใช้จ่ายงบอย่างมีประสิทธิภาพมากที่สุด
.....
รัฐบาลจะดําเนินการด้านงบประมาณตามกรอบวินัยการเงินการคลัง ใช้จ่ายเงินภาษีของประชาชนอย่างมีประสิทธิภาพมากที่สุด โดยมีเป้าหมายที่จะบําบัดทุกข์ บํารุงสุข ลงทุนเพื่อสร้างการเจริญเติบโตของประเทศทั้งในระยะสั้นและระยะยาว และเป็นไปตามกฎหมาย
.
นายกรัฐมนตรีแถลงในการประชุมสภาผู้แทนราษฎร (สมัยสามัญประจําปี ครั้งที่ 2) เป็นพิเศษ 3 มกราคม 2567
#ไทยคู่ฟ้า#สื่อสารรัฐบาลไทย#ประชุมสภา#การประชุมสภาผู้แทนราษฎร
------------------
รัฐบาลไทย-ข่าวทำเนียบรัฐบาล-รัฐบาล เชิญชวนคนไทยที่ตกหล่นทางทะเบียนราษฎร ร่วมโครงการตรวจ DNA แก้ไขปัญหาสถานะและสิทธิของคนไทยที่ตกหล่นทางทะเบียนราษฎร ประจำปี 2567
วันพฤหัสบดีที่ 4 มกราคม 2567
04/01/2567
รัฐบาล เชิญชวนคนไทยที่ตกหล่นทางทะเบียนราษฎร ร่วมโครงการตรวจ DNA แก้ไขปัญหาสถานะและสิทธิของคนไทยที่ตกหล่นทางทะเบียนราษฎร ประจําปี 2567
รัฐบาล เชิญชวนคนไทยที่ตกหล่นทางทะเบียนราษฎร ร่วมโครงการตรวจ DNA แก้ไขปัญหาสถานะและสิทธิของคนไทยที่ตกหล่นทางทะเบียนราษฎร ประจําปี 2567
วันนี้ (4 ม.ค.67) นายคารม พลพรกลาง รองโฆษกประจําสํานักนายกรัฐมนตรีเปิดเผยว่า รัฐบาล โดยกรมการปกครอง กระทรวงมหาดไทยได้จัดทําโครงการตรวจสารพันธุกรรมเพื่อการแก้ไขปัญหาสถานะและสิทธิของคนไทยที่ตกหล่นทางทะเบียนราษฎร ประจําปีงบประมาณ พ.ศ.2567 โดยมีวัตถุประสงค์เพื่อให้การช่วยเหลือคนไทยที่ยังไม่มีชื่อและรายการบุคคลในทะเบียนบ้าน (ท.ร. 14) และขาดพยานหลักฐานสําคัญที่จะพิสูจน์สถานะบุคคลและสัญชาติให้มีหลักฐานในการแจ้งการเกิดเกินกําหนด หรือขอเพิ่มชื่อเข้าในทะเบียนบ้าน หรือรวมทั้งกรณีขอเปลี่ยนแปลงสถานะบุคคลจากคนที่มีรายการในทะเบียนราษฎรระบุไม่ได้สัญชาติไทยเป็นคนสัญชาติไทย ตามกฎหมายว่าด้วยสัญชาติ
นายคารม กล่าวว่า สํานักทะเบียนอําเภอและสํานักทะเบียนท้องถิ่น จัดให้มีการยื่นคําร้องการแจ้งการเกิด การเพิ่มชื่อ การขอลงรายการสัญชาติไทยหรือขอแก้ไขเปลี่ยนแปลงสถานะทางทะเบียนให้เป็นผู้มีสัญชาติไทย โดยสํานักทะเบียนกลางจะเปิดระบบโปรแกรมตรวจสารพันธุกรรม ให้เข้าร่วมโครงการฯ ตั้งแต่วันที่ 15 ธันวาคม 2566 เป็นต้นไป ซึ่งบุคคลที่จะเข้าร่วมโครงการฯ ต้องมีคุณสมบัติ ดังนี้
.1. ประเภทของบุคคลที่เข้าร่วมโครงการฯ 1) บุคคลที่อ้างว่าเป็นคนไทยที่ยื่นคําร้องขอแจ้งการเกิดเกินกําหนดหรือขอเพิ่มชื่อในทะเบียนบ้าน (ท.ร. 14) 2) ชาวเขาและบุคคลบนพื้นที่สูงที่ยื่นคําขอลงรายการสัญชาติไทย 3) บุคคลที่ยื่นคําร้องขอเปลี่ยนแปลงสถานะในเอกสารทะเบียนราษฎรจากคนที่ไม่มีสัญชาติไทยเป็นผู้มีสัญชาติไทยโดยการเกิด โดยผลของกฎหมายว่าด้วยสัญชาติ
2. ต้องเป็นผู้ด้อยโอกาส ผู้ยากจน หรือผู้ยากไร้ และมีบิดา มารดา หรือญาติร่วมสายโลหิตที่มีชื่อและรายการบุคคลในทะเบียนบ้าน (ท.ร. 14) ระบุสัญชาติไทย ซึ่งสามารถตรวจพิสูจน์สารพันธุกรรมเพื่อการมีสัญชาติไทยได้
3. บุคคลที่มีปัญหาสถานะทางทะเบียนราษฎร และบุคคลที่เป็นคู่ตรวจอ้างอิงต้องมีคุณสมบัติตามเงื่อนไขการตรวจหาความสัมพันธ์ทางสายโลหิตของหน่วยบริการตรวจสารพันธุกรรม หรือหน่วยให้บริการตรวจสารพันธุกรรมสามารถตรวจหาความสัมพันธ์ทางสายโลหิตได้
ทั้งนี้ เพื่อให้ประชาชนได้รับข้อมูลเพิ่มเติมจากกรมการปกครอง กระทรวงมหาดไทย สามารถดูที่เว็บไซต์ www.dopa.go.th หรือ โทร. 02-226-2810
รัฐบาลไทย-ข่าวทำเนียบรัฐบาล-กรมการขนส่งทางบก อำนวยความสะดวกจัดรถเสริมรองรับประชาชนกลับบ้าน พร้อมตรวจเข้มรถโดยสารและพนักงานขับรถทุกสถานีขนส่งและจุดจอดทั่วประเทศ ระหว่างวันที่ 29 ธันวาคม 2566 - 3 มกราคม 2567
วันพฤหัสบดีที่ 4 มกราคม 2567
กรมการขนส่งทางบก อํานวยความสะดวกจัดรถเสริมรองรับประชาชนกลับบ้าน พร้อมตรวจเข้มรถโดยสารและพนักงานขับรถทุกสถานีขนส่งและจุดจอดทั่วประเทศ ระหว่างวันที่ 29 ธันวาคม 2566 - 3 มกราคม 2567
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) อํานวยความสะดวกรองรับประชาชนเดินทางกลับบ้านจากช่วงเทศกาลปีใหม่ 2567 จัดรถเสริมให้เพียงพอ ต่อความต้องการของประชาชน พร้อมมีมาตรการตรวจเข้มรถโดยสารสาธารณะและพนักงานขับรถ ณ สถานีขนส่งผู้โดยสาร/จุดจอด และจุด Checking Point รวม 222 จุด ทั่วประเทศ ระหว่างวันที่ 29 ธันวาคม 2566 - 4 มกราคม 2567 เพื่อป้องกันและลดอุบัติเหตุทางถนน และเน้นย้ําให้ผู้ประกอบการขนส่ง ผู้ให้บริการสถานีขนส่งผู้โดยสารและจุดจอดทุกแห่ง ตรวจความพร้อมของรถและผู้ขับรถก่อนออกเดินทางตามแบบ Checklist เช่น การมีใบอนุญาตขับรถที่ถูกต้อง ตรวจความพร้อมด้านร่างกาย และการตรวจวัดระดับแอลกอฮอล์ในลมหายใจต้องเป็นศูนย์มิลลิกรัมเปอร์เซ็นต์ ชั่วโมงการขับรถไม่เกินที่กฎหมายกําหนด รถโดยสารสาธารณะทุกคันต้องมีสภาพมั่นคงแข็งแรงทั้งสภาพตัวรถภายนอกและภายใน รวมทั้งอุปกรณ์เพื่อความปลอดภัยต่าง ๆ ต้องพร้อมใช้งานอยู่เสมอ จัดเจ้าหน้าที่ให้คําแนะนําและให้ความรู้แก่ผู้โดยสารกรณีเกิดเหตุฉุกเฉิน และขอให้ผู้โดยสารทุกที่นั่งคาดเข็มขัดนิรภัยตลอดการเดินทาง เพื่อป้องกันการบาดเจ็บและเสียชีวิตเมื่อรถเกิดอุบัติเหตุ โดยผลการตรวจความพร้อมเมื่อวันที่ 3 มกราคม 2567 ตรวจรถโดยสารสาธารณะ 12,935 คัน ไม่พบรถบกพร่อง การตรวจความพร้อมพนักงานขับรถ จํานวน 12,935 ราย ไม่พบความบกพร่อง ในส่วนการตรวจสอบอุณหภูมิพนักงานขับรถไม่พบพนักงานขับรถอุณหภูมิเกิน ทั้งนี้ ผลการตรวจรถโดยสารสาธารณะสะสมระหว่างวันที่ 29 ธันวาคม 2566 - 3 มกราคม 2567 แล้ว จํานวน 86,456 คัน
สําหรับผลการดําเนินการติดตามตรวจสอบการเดินรถโดยสารสาธารณะและรถบรรทุก ด้วยระบบ GPS Tracking ผ่านศูนย์บริหารจัดการเดินรถด้วยระบบ GPS ประจําวันที่ 3 มกราคม 2567 มีจํานวน 51,239 คัน พบการใช้ความเร็วเกินกฎหมายกําหนด 237 คัน ผลตรวจสอบการใช้ความเร็วรถโดยสารและรถบรรทุกด้วยกล้องเลเซอร์ บนถนนสายหลักและสายรอง 1,595 คัน พบการใช้ความเร็วเกินกฎหมายกําหนด 13 คัน ขบ. จะประสานผู้ประกอบการขนส่ง เจ้าหน้าที่ตํารวจ และหน่วยงานที่เกี่ยวข้องเพื่อระงับการใช้ความเร็ว ควบคู่กับมาตรการบังคับใช้กฎหมายอย่างเคร่งครัด สําหรับการร้องเรียนเกี่ยวกับรถโดยสารสาธารณะผ่านศูนย์ 1584 จํานวน 80 เรื่อง อาทิ สภาพรถไม่มั่นคงแข็งแรง/ดัดแปลงตัวรถ และอุปกรณ์ส่วนควบไม่ครบถ้วนถูกต้อง ขับรถประมาท/น่าหวาดเสียว และไม่หยุดรับส่งผู้โดยสารที่ป้ายหยุดรถ ตามลําดับ ขบ. จะเร่งติดตามผู้กระทําผิดมาสอบสวนและดําเนินการลงโทษตามกฎหมายต่อไป ทั้งนี้ พบปัญหาจากการใช้บริการรถโดยสารสาธารณะ แจ้งสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-คืบหน้า! จัดสรร “ที่ดินทำกิน” ให้ประชาชนในพื้นที่ทหาร มุ่งให้เกิดประโยชน์สูงสุดต่อประชาชน
วันพฤหัสบดีที่ 4 มกราคม 2567
คืบหน้า! จัดสรร “ที่ดินทํากิน” ให้ประชาชนในพื้นที่ทหาร มุ่งให้เกิดประโยชน์สูงสุดต่อประชาชน
.....
กระทรวงกลาโหม เผยรายงานของคณะทํางานขับเคลื่อนการใช้ประโยชน์ที่ดินในความครอบครองฯ สําหรับความคืบหน้าในการนําที่ดินที่อยู่ในการดูแลของหน่วยทหารและยังมิได้ถูกใช้งานในทางทหาร สรุปไกระทรวงกลาโหม เผยรายงานของคณะทํางานขับเคลื่อนการใช้ประโยชน์ที่ดินในความครอบครองฯ สําหรับความคืบหน้าในการนําที่ดินที่อยู่ในการดูแลของหน่วยทหารและยังมิได้ถูกใช้งานในทางทหาร สรุปได้ ดังนี้
.
> บก.ทท. : ดําเนินการนําที่ดินที่อยู่ในการครอบครองในพื้นที่ อ.ท่าเสา จ.กาญจนบุรี เนื้อที่ 2,178 ไร่ โดยยินยอมให้ประชาชนเช่าใช้ประโยชน์ และกําหนดการรับมอบสัญญาเช่าในเดือน ก.พ.67
.
> ทบ. ดําเนินการนําที่ดินที่อยู่ในการครอบครองพื้นที่ อ.หนองวัวซอ จ.อุดรธานี เนื้อที่ 9,276 ไร่ โดยยินยอมให้ประชาชนเช่าใช้ประโยชน์ และกําหนดการรับมอบสัญญาเช่า โดยมี นรม.เป็นประธาน ในเดือน ม.ค.67
.
> ทร. ดําเนินการนําที่ดินที่อยู่ในการครอบครองในพื้นที่ อ.พระสมุทรเจดีย์ จ.สมุทรปราการ เนื้อที่ 3,918 ไร่ โดยยินยอมให้ประชาชนเช่าใช้ประโยชน์ และกําหนดการรับมอบสัญญาเช่า ในเดือน ก.พ.67
.
ระยะต่อไป จะเร่งรวบรวมข้อมูลที่ดินในความครอบครองของ กห. เพิ่มเติม พร้อมกําหนดเป้าหมายในการนํามาใช้ประโยชน์ให้ได้ตามนโยบายของรัฐบาล
.
ทั้งนี้ การนําพื้นที่ของหน่วยทหารที่เกินความจําเป็นมาใช้ให้เป็นประโยชน์ต่อประชาชน เช่น การเกษตร การพัฒนาโครงสร้างพื้นฐานและระบบสาธารณูปโภค การเพิ่มพูนความสมบูรณ์ของระบบนิเวศ จะช่วยสร้างรายได้ การสร้างโอกาสทางเศรษฐกิจ และการสร้างความเข้มแข็งด้านสังคมของประเทศได้
.
อ่านเพิ่มเติม คลิกhttps://www.thaigov.go.th/news/contents/details/76881
#ไทยคู่ฟ้า#สื่อสารรัฐบาลไทย
------------------